title: Provedbena uredba Komisije (EU) br. 1249/2012 od 19. prosinca 2012. o utvrđivanju provedbenih tehničkih standarda u vezi s formatom evidencija koje čuvaju središnje druge ugovorne stranke u skladu s Uredbom (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj stranci i trgovinskom repozitoriju  Tekst značajan za EGP

text:
               06/Sv. 12

               HR

               Službeni list Europske unije

               144

         32012R1249

               L 352/32

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1249/2012
   od 19. prosinca 2012.
   o utvrđivanju provedbenih tehničkih standarda u vezi s formatom evidencija koje čuvaju središnje druge ugovorne stranke u skladu s Uredbom (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj stranci i trgovinskom repozitoriju
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir mišljenje Europske središnje banke (1),
   uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj stranci i trgovinskom repozitoriju (2), a posebno njezin članak 29. stavak 5.,
   budući da:

               (1)

               U skladu s člankom 29. stavkom 4. Uredbe (EU) br. 648/2012, člancima 13., 14. i 15. delegiranog akta u vezi s regulatornim tehničkim standardima kojima se određuju podaci o evidencijama i informacijama koje čuvaju središnje druge ugovorne stranke i koji su doneseni u skladu s člankom 29. stavkom 4. Uredbe (EU) br. 648/2012, također bi trebalo utvrditi pravila za određivanje formata evidencija i informacija koje se čuvaju u skladu s tim člancima.

               (2)

               Kako bi mogli učinkovito i dosljedno obavljati svoje dužnosti, mjerodavnim tijelima trebalo bi osigurati podatke koji su usporedivi s podacima središnjih drugih ugovornih stranaka. Uporaba zajedničkog formata također olakšava usuglašavanje podataka između središnjih drugih ugovornih stranaka.

               (3)

               Od središnje druge ugovorne stranke trebalo bi se zahtijevati da podatke za potrebe vođenja evidencija čuva u formatu koji je usporediv s formatom u kojem trgovinski repozitoriji čuvaju podatke, uzimajući u obzir da se u određenim okolnostima od središnjih drugih ugovornih stranaka i trgovinskih repozitorija zahtjeva da vode i dostavljaju iste informacije. Upotreba jedinstvenog formata u različitim infrastrukturama financijskog tržišta olakšava širu uporabu tih formata od strane više različitih sudionika na tržištu, čime se potiče standardizacija.

               (4)

               Kako bi se olakšala izravna obrada i smanjenje troškova za sudionike na tržištu, važno je da središnje druge ugovorne stranke u što većoj mogućoj mjeri primjenjuju standardizirane postupke i formate podataka.

               (5)

               Odnosnu imovinu trebalo bi identificirati primjenom jedinstvene identifikacijske oznake, međutim na tržištu još ne postoji standardizirana oznaka za identificiranje sustava poravnanja imovine u košarici. Središnje druge ugovorne stranke bi stoga trebale barem navesti da je odnosna imovina košarica te za standardizirane indekse kada je to moguće upotrijebiti međunarodne identifikacijske brojeve vrijednosnih papira (International Securities Identification Number, ISIN).

               (6)

               Ova se Uredba temelji na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala (European Securities and Markets Authority, ESMA) dostavilo Komisiji.

               (7)

               U skladu s člankom 15. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za vrijednosne papire i tržišta kapitala) (3), ESMA je provela otvoreno javno savjetovanje prije dostavljanja nacrta provedbenih tehničkih standarda na kojima se ova Uredba temelji, analizirala potencijalne povezane troškove i koristi te zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010,

         DONIJELA JE OVU UREDBU:
   Članak 1.
   Format evidencija
   1.   Središnja druga ugovorna stranka čuva evidencije iz članka 20. delegiranog akta u vezi s regulatornim tehničkim standardima o zahtjevima kojima se određuju podaci o evidencijama i informacijama koje čuvaju središnje druge ugovorne stranke i koji su doneseni u skladu s člankom 29. stavkom 4. Uredbe (EU) br. 648/2012 za svaki ugovor obrađen u formatu određenom u tablici 1. u Prilogu.
   2.   Središnja druga ugovorna stranka čuva evidencije navedene u članku 21. delegiranog akta u vezi s regulatornim tehničkim standardima o zahtjevima kojima se određuju podaci o evidencijama i informacijama koje čuvaju središnje druge ugovorne stranke i koji su doneseni u skladu s člankom 29. stavkom 4. Uredbe (EU) br. 648/2012 za svaku poziciju u formatu određenom u tablici 2. u Prilogu.
   3.   Središnja druga ugovorna stranka čuva evidencije navedene u članku 22. delegiranog akta u vezi s regulatornim tehničkim standardima o zahtjevima kojima se određuju podaci o evidencijama i informacijama koje čuvaju središnje druge ugovorne stranke i koji su doneseni u skladu s člankom 29. stavkom 4. Uredbe (EU) br. 648/2012 za aktivnosti povezane sa svojim poslovanjem i internom organizacijom u formatu određenom u tablici 3. u Prilogu.
   4.   Središnja druga ugovorna stranka dostavlja nadležnom tijelu evidencije i informacije u skladu sa stavcima 1., 2., i 3. u formatu koji omogućuje izravnu razmjenu podataka između središnje druge ugovorne stranke i nadležnog tijela. Središnja druga ugovorna stranka uspostavlja navedenu razmjenu podataka u roku od šest mjeseci nakon zahtjeva nadležnog tijela.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2012.

            Za Komisiju

            Predsjednik

         José Manuel BARROSO

      (1)  Još nije objavljeno u Službenom listu.

      (2)  SL L 201, 27.7.2012., str. 1.

      (3)  SL L 331, 15.12.2010., str. 84.

      PRILOG

         Tablice s poljima u kojima se evidentiraju podaci kako je navedeno u članku 1.

         Tablica 1.

         Evidencije o obrađenim transakcijama

                  Polje

                  Format

                  Opis

                  1

                  Vremenski pečat izvješćivanja

                     ISO 8601 format datuma/UTC format vremena.

                  Datum i vrijeme izvješćivanja.

                  2

                  Cijena/stopa

                     Do 20 numeričkih znakova u formatu xxxx,yyyyy.

                  Cijena po vrijednosnom papiru ili ugovoru o izvedenici isključujući proviziju i (prema potrebi) obračunane kamate. U slučaju dužničkog instrumenta, cijena se može izraziti ili u valuti ili kao postotak.

                  2a

                  Naznaka cijene

                     Npr. ISO 4217 oznaka valute, 3 abecedna znaka, postotak.

                  Način na koji je cijena izražena.

                  3

                  Nominalna valuta

                     ISO 4217 oznaka valute, 3 abecedna znaka.

                  Valuta u kojoj je cijena izražena. Ako je, u slučaju obveznice ili drugog oblika sekuritiziranog duga, cijena izražena kao postotak, uključuje se taj postotak.

                  3a

                  Valuta namire

                     ISO 4217 oznaka valute, 3 abecedna znaka.

                  Valuta u kojoj se obavlja namira.

                  4

                  Količina

                     Do 10 numeričkih znakova.

                  Broj jedinica financijskih instrumenata, nominalna vrijednost obveznica ili broj ugovora o izvedenicama uključenih u transakciju.

                  5

                  Naznaka količine

                     Do 10 numeričkih znakova.

                  Naznaka je li količina broj jedinica financijskih instrumenata, nominalna vrijednost obveznica ili broj ugovora o izvedenicama.

                  6

                  Strana središnje druge ugovorne stranke

                     B = kupac/S = prodavatelj.

                  7

                  ID proizvoda

                     Privremena taksonomija u skladu s informacijama iz članka 4. Uredbe (EZ) br. xx/2012 [nacrt PTS-a o formatu i učestalosti izvješća o trgovanju trgovinskim repozitorijima], ISIN ili jedinstvena identifikacijska oznaka proizvoda (UPI).

                  Ugovor se identificira pomoću identifikacijske oznake proizvoda, ako postoji.

                  8

                  ID člana sustava poravnanja

                     Identifikacijska oznaka pravnog subjekta (LEI) (20 alfanumeričkih znakova), privremena identifikacijska oznaka subjekta (20 alfanumeričkih znakova), BIC (11 alfanumeričkih znakova) ili oznaka klijenta (50 alfanumeričkih znakova).

                  U slučaju da izvještajna druga ugovorna stranka nije član sustava poravnanja, njezin član sustava poravnanja identificira se u ovom polju jedinstvenom oznakom. U slučaju pojedinaca, upotrebljava se oznaka klijenta koju je dodijelila središnja druga ugovorna stranka.

                  9

                  ID korisnika prava

                     Identifikacijska oznaka pravnog subjekta (LEI) (20 alfanumeričkih znakova), privremena identifikacijska oznaka subjekta (20 alfanumeričkih znakova), BIC (11 alfanumeričkih znakova) ili oznaka klijenta (50 alfanumeričkih znakova).

                  Ako korisnik prava ovog ugovora nije druga ugovorna stranka ovog ugovora, on mora biti identificiran jedinstvenom oznakom ili, u slučaju pojedinaca, oznakom klijenta koju mu je dodijelio pravni subjekt kojeg koristi pojedinac.

                  10

                  Stranka koja je prenijela ugovor (u slučaju prijenosa)

                     Identifikacijska oznaka pravnog subjekta (LEI) (20 alfanumeričkih znakova), privremena identifikacijska oznaka subjekta (20 alfanumeričkih znakova), BIC (11 alfanumeričkih znakova) ili oznaka klijenta (50 alfanumeričkih znakova).

                  11

                  Mjesto izvršavanja

                     ISO 10383 Identifikacijska oznaka tržišta (MIC), prema potrebi, XOFF za uvrštene izvedenice kojima se trguje izvan uređenog tržišta ili XXXX za OTC izvedenice.

                  Identifikacija mjesta na kojem je izvršena transakcija. U slučaju ugovora zaključenog na neslužbenom tržištu, mora se utvrditi je li utvrđeni instrument uvršten u trgovanje, ali se njime trguje na neslužbenom tržištu ili nije uvršten u trgovanje te se njime trguje na neslužbenom tržištu.

                  12

                  Datum prekida ugovora

                     ISO 8601 format datuma.

                  Dan kad je središnja druga ugovorna stranka izvršila prekid ugovora.

                  13

                  Vrijeme prekida ugovora

                     UTC format vremena.

                  Vrijeme kad je središnja druga ugovorna stranka izvršila prekid, iskazano po lokalnom vremenu nadležnog tijela kojem se dostavljaju podaci o transakciji te osnova po kojoj se dostavljaju podaci o transakciji iskazanoj u koordiniranom univerzalnom vremenu (UTC) +/- sati.

                  14

                  Datum raskida ugovora

                     ISO 8601 format datuma.

                  Dan na koji je došlo do raskida ugovora.

                  15

                  Vrijeme raskida ugovora

                     UTC format vremena.

                  Vrijeme kad je došlo do raskida ugovora, iskazano po lokalnom vremenu nadležnog tijela kojem se dostavljaju podaci o transakciji te osnova po kojoj se dostavljaju podaci o transakciji iskazanoj u koordiniranom univerzalnom vremenu (UTC) +/- sati.

                  16

                  Vrsta namire

                     C = gotovina, P = instrument, O = prema odabiru druge ugovorne stranke.

                  Je li ugovor namiren u robi ili u gotovini.

                  17

                  Datum namire

                     ISO 8601 format datuma.

                  Dan na koji je izvršena namira ili otkup ugovora. Ako postoji više od jednog, moguće je odrediti dodatna polja.

                  18

                  Vrijeme namire ili otkupa ugovora

                     UTC format vremena.

                  Vrijeme izvršenja namire ili otkupa ugovora, iskazano po lokalnom vremenu nadležnog tijela kojem se dostavljaju podaci o transakciji te osnova po kojoj se dostavljaju podaci o transakciji iskazanoj u koordiniranom univerzalnom vremenu (UTC) +/- sati.

                  Detalji izvornih uvjeta ugovora za koje se obavlja poravnanje i koje je potrebno navesti ako su primjenljivi

                  19

                  Datum

                     ISO 8601 format datuma.

                  Dan na koji je ugovor prvotno zaključen.

                  20

                  Vrijeme

                     UTC format vremena.

                  Vrijeme kad je prvotni ugovor prvotno zaključen, iskazano po lokalnom vremenu nadležnog tijela kojem se dostavljaju podaci o transakciji te osnova po kojoj se dostavljaju podaci o transakciji iskazanoj u koordiniranom univerzalnom vremenu (UTC) +/- sati.

                  21

                  ID proizvoda

                     Privremena taksonomija u skladu s informacijama iz članka 4. Uredbe (EZ) br. xx/2012 [nacrt PTS-a o formatu i učestalosti izvješća o trgovanju trgovinskim repozitorijima], ISIN ili jedinstvena identifikacijska oznaka proizvoda (UPI).

                  Ugovor se identificira pomoću identifikacijske oznake proizvoda, ako postoji.

                  22

                  Odnosna imovina

                     Jedinstvena identifikacijska oznaka proizvoda, ISIN (12 alfanumeričkih znakova i CFI (6 alfanumeričkih znakova). Identifikacijska oznaka pravnog subjekta (LEI) (20 alfanumeričkih znakova), privremena identifikacijska oznaka subjekta (20 alfanumeričkih znakova), B = košarica, ili I = indeks.

                  Identifikacija instrumenta koja se primjenjuje na vrijednosni papir koji predstavlja temeljnu imovinu ugovora o izvedenici kao i prenosivi vrijednosni papir iz članka 4. stavka 1. točke 18. podtočke (c) Direktive 2004/39/EZ.

                  23

                  Vrsta izvedenice (u slučaju ugovora o izvedenici)

                  Usklađen opis vrste izvedenice potrebno je izvršiti u skladu s jednom od najviših kategorija kako je predviđeno jedinstvenim međunarodno prihvaćenim standardom za klasifikaciju financijskih instrumenata.

                  24

                  Uključivanje instrumenta u ESMA registar ugovora na koje se primjenjuje obveza poravnanja (u slučaju ugovora o izvedenici)

                     Y = Da/N = Ne.

                  Druge informacije koje je potrebno dostaviti u mjeri u kojoj se primjenjuju

                  25

                  Identifikacija interoperabilne središnje druge ugovorne stranke koja obavlja poravnanje jedne strane transakcije

                     Identifikacijska oznaka pravnog subjekta (LEI) (20 alfanumeričkih znakova), privremena identifikacijska oznaka subjekta (20 alfanumeričkih znakova), BIC (11 alfanumeričkih znakova) ili oznaka klijenta (50 alfanumeričkih znakova).

         Tablica 2.

         Evidencije o pozicijama

                  Polje

                  Format

                  1

                  ID člana sustava poravnanja

                     Identifikacijska oznaka pravnog subjekta (LEI), privremena identifikacijska oznaka subjekta ili BIC

                  2

                  ID korisnika prava

                     Identifikacijska oznaka pravnog subjekta (LEI), privremena identifikacijska oznaka subjekta, BIC ili oznaka klijenta

                  3

                  Interoperabilna središnja druga ugovorna stranka koja održava poziciju

                     Identifikacijska oznaka pravnog subjekta (LEI), privremena identifikacijska oznaka subjekta, BIC ili oznaka klijenta

                  4

                  Znak pozicije

                     B = kupac/S = prodavatelj

                  5

                  Vrijednost pozicije

                     Do 10 numeričkih znakova (xxxx,yy).

                  6

                  Cijena po kojoj se vrednuju ugovori

                     Do 10 numeričkih znakova (xxxx,yy).

                  7

                  Valuta

                     ISO Oznaka valute.

                  8

                  Druge bitne informacije

                     Slobodan tekst

                  9

                  Iznos nadoknada koje zahtijeva središnja druga ugovorna stranka

                     Do 10 numeričkih znakova(xxxx,yy).

                  10

                  Iznos doprinosa u jamstveni fond koji zahtijeva središnja druga ugovorna stranka

                     Do 10 numeričkih znakova (xxxx,yy).

                  11

                  Iznos drugih financijskih sredstava koje zahtijeva središnja druga ugovorna stranka

                     Do 10 numeričkih znakova (xxxx,yy).

                  12A

                  Iznos nadoknada koje je uplatio član sustava poravnanja za račun klijenta A

                     Do 10 numeričkih znakova (xxxx,yy).

                  13A

                  Iznos doprinosa u jamstveni fond koje je uplatio član sustava poravnanja za račun klijenta A

                     Do 10 numeričkih znakova (xxxx,yy).

                  14A

                  Iznos drugih financijskih sredstava koje je uplatio član sustava poravnanja za račun klijenta A

                     Do 10 numeričkih znakova (xxxx,yy).

                  15B

                  Iznos nadoknada koje je uplatio član sustava poravnanja za račun klijenta B

                     Do 10 numeričkih znakova (xxxx,yy).

                  16B

                  Iznos doprinosa u jamstveni fond koje je uplatio član sustava poravnanja za račun klijenta B

                     Do 10 numeričkih znakova (xxxx,yy).

                  17B

                  Iznos drugih financijskih sredstava koje je uplatio član sustava poravnanja za račun klijenta B

                     Do 10 numeričkih znakova (xxxx,yy).

         Tablica 3.

         Poslovne evidencije

                  Polje

                  Format

                  Opis

                  1

                  Organizacijska shema

                     Slobodan tekst

                  Upravljački odbor i povezani odbori, organizacijska jedinica za poravnanje, jedinica za upravljanje rizicima i sve ostale bitne jedinice ili odjeli.

                  Dioničari ili članovi s kvalificiranim udjelima (dodaje se polje za svakog dotičnog dioničara/člana)

                  2

                  Vrsta

                     S = Dioničar/M = član.

                  3

                  Vrsta kvalificiranog udjela

                     D = izravni/I = neizravni.

                  4

                  Vrsta subjekta

                     N = fizička osoba/L = pravna osoba.

                  5

                  Iznos udjela

                     Do 10 numeričkih znakova (xxxx,yyyyy).

                  Drugi dokumenti

                  6

                  Politike, postupci, procesi koji su potrebni u skladu s organizacijskim zahtjevima

                     Dokumenti

                  7

                  Zapisnici sa sastanaka upravnog odbora, sastanka pododbora (ako je to primjenljivo) i sastanka višeg rukovodstva (ako je to primjenljivo)

                     Dokumenti

                  8

                  Zapisnici sa sastanaka odbora za upravljanje rizicima

                     Dokumenti

                  9

                  Zapisnici sa sastanaka savjetodavne skupine s članovima sustava poravnanja i klijentima (ako postoje)

                     Dokumenti

                  10

                  Izvješća unutarnje i vanjske revizije, upravljanja rizicima, usklađenosti i savjetnika

                     Dokumenti

                  11

                  Politika kontinuiteta poslovanja i plan oporavka od kriznih situacija

                     Dokumenti

                  12

                  Plan likvidnosti i dnevna izvješća o likvidnosti

                     Dokumenti

                  13

                  Dokumenti iz kojih je vidljiva sva imovina i obveze i kapitalni računi

                     Dokumenti

                  14

                  Zaprimljene pritužbe

                     Slobodan tekst

                  Za svaku pritužbu: informacije o imenu osobe koja podnosi pritužbu, adresi i broju računa; datum zaprimanja pritužbe; imena osoba identificiranih u pritužbi; opis prirode pritužbe; rješavanje pritužbe; datum na koji je pritužba riješena.

                  15

                  Informacije o prekidu usluge ili smetnjama u radu

                     Slobodan tekst

                  Informacije o prekidu usluga ili smetnjama u radu, uključujući iscrpno izvješće o vremenu, učincima i aktivnostima poduzetim da se stanje ispravi.

                  16

                  Rezultati retroaktivnog testiranja i testiranja otpornosti na stres

                     Slobodan tekst

                  17

                  Pisana komunikacija s nadležnim tijelima, ESMA-om i relevantnim članovima Europskog sustava središnjih banaka

                     Dokumenti

                  18

                  Pravna mišljena dobivena u skladu s organizacijskim zahtjevima

                     Dokumenti

                  19

                  Ugovori o međudjelovanju s drugim središnjim drugim ugovornim strankama (koji se primjenjuju)

                     Dokumenti

                  20

                  Popis svih članova sustava za poravnanje (članak 17. Uredbe (EU) br. XXX/2012)

                     Slobodan tekst/Dokumenti

                  Popis u skladu s člankom 17. Uredbe (EU) br. XXX/2012.

                  21

                  Informacije potrebne u skladu s člankom 17. Uredbe (EU) br. XXX/2012

                     Slobodan tekst/Dokumenti

                  Zakoni i pravila kojima se uređuje i. pristup središnjoj drugoj ugovornoj stranci, ii. ugovore koje središnja druga ugovorna stranka zaključi s članovima sustava poravnanja i, gdje je praktično, klijentima, iii. ugovore koje središnja druga ugovorna stranka prihvaća za poravnanje, iv. sve ugovore o međudjelovanju, v. uporabu kolaterala i doprinosa u jamstveni fond, uključujući unovčenje pozicija i kolaterala te opseg u kojem je kolateral zaštićen od potraživanja trećih strana (razina odvajanja).

                  22

                  Razvoj novih inicijativnih postupaka

                     Slobodan tekst

                  U slučaju pružanja novih usluga.


title: Provedbena uredba Komisije (EU) br. 828/2014 оd 30. srpnja 2014. o zahtjevima za informiranje potrošača o odsutnosti ili smanjenoj prisutnosti glutena u hrani  Tekst značajan za EGP

text:
               31.7.2014

               HR

               Službeni list Europske unije

               L 228/5

         PROVEDBENA UREDBA KOMISIJE (EU) br. 828/2014
   оd 30. srpnja 2014.
   o zahtjevima za informiranje potrošača o odsutnosti ili smanjenoj prisutnosti glutena u hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani (1), a posebno njezin članak 36. stavak 3. točku (d),
   budući da:

               (1)

               Osobe oboljele od celijakije boluju od trajne intolerancije na gluten. Pšenica (tj. sve vrste Triticum, poput durum (tvrde) pšenice, pira i pšenice khorasan), raž i ječam vrste su žitarica koje prema znanstvenim spoznajama sadržavaju gluten. Gluten prisutan u tim žitaricama može kod osoba intolerantnih na gluten prouzročiti razna štetna djelovanja na zdravlje. Stoga te osobe trebaju izbjegavati konzumaciju glutena.

               (2)

               Informacije o odsutnosti ili smanjenoj prisutnosti glutena u hrani trebale bi osobama intolerantnim na gluten pomoći da prepoznaju i odaberu raznovrsnu prehranu kada se hrane unutar ili izvan kuće.

               (3)

               Uredbom Komisije (EZ) br. 41/2009 (2) utvrđuju se usklađena pravila o informiranju potrošača u pogledu odsutnosti („bez glutena”) ili smanjene prisutnosti glutena („vrlo mali sadržaj glutena”) u hrani. Znanstveni podaci temelj su za pravila te Uredbe i njima se jamči da se potrošači neće dovesti u zabludu ili zbunjivati informacijama u pogledu odsutnosti ili smanjene prisutnosti glutena u hrani koje se pružaju na različitim osnovama.

               (4)

               U kontekstu revizije zakonodavstva o hrani namijenjenoj za posebne prehrambene potrebe Uredbom (EU) br. 609/2013 Europskog parlamenta i Vijeća (3) stavlja se izvan snage Uredba (EZ) br. 41/2009 od 20. srpnja 2016. Trebalo bi osigurati da se u skladu sa zahtjevima utvrđenima u članku 36. stavku 2. Uredbe (EU) br. 1169/2011 informacije o odsutnosti ili smanjenoj prisutnosti glutena u hrani nakon tog datuma i dalje pružaju na temelju odgovarajućih znanstvenih podataka te da se ne pružaju na različitim osnovama, čime bi se potrošače moglo dovesti u zabludu ili ih zbuniti. Stoga je u Uniji potrebno zadržati jednake uvjete za primjenu tih zahtjeva za informacije o hrani koje pružaju gospodarski subjekti u poslovanju s hranom u pogledu odsutnosti ili smanjene prisutnosti glutena u hrani, a ti se uvjeti trebaju temeljiti na Uredbi (EZ) br. 41/2009.

               (5)

               Određena hrana posebno se proizvodi, priređuje i/ili prerađuje s ciljem smanjenja sadržaja glutena jednog ili više sastojaka koji sadržavaju gluten ili radi zamjene sastojaka koji sadržavaju gluten drugim sastojcima koji su prirodno bez glutena. Ostala se hrana proizvodi isključivo od sastojaka koji su prirodno bez glutena.

               (6)

               Odstranjivanje glutena iz žitarica koje sadržavaju gluten povezano je sa znatnim tehničkim teškoćama i ekonomskim troškovima te je pri uporabi takvih žitarica vrlo teško proizvesti hranu koja je u potpunosti bez glutena. Stoga mnogo hrane koja se nalazi na tržištu i koja je posebno prerađena s ciljem smanjenja sadržaja glutena jednog ili više sastojaka koji sadržavaju gluten može sadržavati manje količine rezidua glutena.

               (7)

               Većina osoba intolerantnih na gluten može u svoju prehranu uključiti zob bez ikakvih štetnih posljedica po svoje zdravlje. To je predmet stalnih studija i ispitivanja koja provode znanstvene zajednice. Međutim, veći je problem kontaminacija zobi pšenicom, raži ili ječmom do koje može doći za vrijeme žetve, prijevoza, skladištenja i prerade. Stoga je potrebno voditi računa o opasnosti od kontaminacije glutenom proizvoda koji sadržavaju zob kada je riječ o odgovarajućim informacijama o tim prehrambenim proizvodima koje pružaju gospodarski subjekti u poslovanju s hranom.

               (8)

               Neke osobe intolerantne na gluten mogu ga do određene granice podnositi u promjenjivim malim količinama. Kako bi se pojedinim osobama omogućilo da na tržištu nađu različite vrste hrane koja odgovara njihovim potrebama i njihovim granicama osjetljivosti, treba biti moguć izbor proizvoda s različitim niskim količinama glutena u takvim utvrđenim granicama. Važno je, međutim, da su različiti proizvodi odgovarajuće označeni kako bi se osiguralo da ih osobe intolerantne na gluten pravilno upotrebljavaju, a s tim u vezi i potaknula kampanja informiranja u državama članicama.

               (9)

               Potrebno je omogućiti da se hrana, koja se posebno proizvodi, priređuje i/ili prerađuje s ciljem smanjenja sadržaja glutena jednog ili više sastojaka koji sadržavaju gluten ili radi zamjene sastojaka koji sadržavaju gluten drugim sastojcima koji su prirodno bez glutena, označuje navodom koji upućuje na odsutnost glutena („bez glutena”) ili na smanjenu prisutnost glutena („vrlo mali sadržaj glutena”) u skladu s odredbama utvrđenima ovom Uredbom. Također je potrebno omogućiti da se toj hrani priloži izjava kojom se potrošači obavješćuju o tome da je posebno formulirana za osobe intolerantne na gluten.

               (10)

               Također je potrebno omogućiti da se hrana koja sadržava sastojke koji su prirodno bez glutena označuje navodom koji upućuje na odsutnost glutena u skladu s odredbama utvrđenima ovom Uredbom i to pod uvjetom da se poštuju opći uvjeti o praksama poštenog informiranja utvrđeni Uredbom (EU) br. 1169/2011. Posebno, informacije o hrani ne smiju biti obmanjujuće upućivanjem na posebne karakteristike hrane kada u stvarnosti sva slična hrana posjeduje te karakteristike.

               (11)

               Direktivom Komisije 2006/141/EZ (4) zabranjuje se uporaba sastojaka koji sadržavaju gluten u proizvodnji početne i prijelazne hrane za dojenčad. Stoga je uporabu izjava „vrlo mali sadržaj glutena” ili „bez glutena” za davanje informacija o takvim proizvodima potrebno zabraniti, s obzirom na to da se u skladu s ovom Uredbom te izjave upotrebljavaju za navod sadržaja glutena koji ne prelazi 100 mg/kg odnosno 20 mg/kg.

               (12)

               U smislu ove Uredbe potrebno je primjereno uzeti u obzir Codexov standard za hranu za posebne prehrambene potrebe za osobe intolerantne na gluten (5).

               (13)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Područje primjene i predmet
   Ova Uredba primjenjuje se na informiranje potrošača o odsutnosti ili smanjenoj prisutnosti glutena u hrani.
   Članak 2.
   Definicije
   U smislu ove Uredbe primjenjuju se sljedeće definicije:

               (a)

               „gluten” znači proteinska frakcija pšenice, raži, ječma, zobi ili njihovih hibridnih vrsta i derivata na koju su neke osobe intolerantne, a koji su netopljivi u vodi i u 0,5 M otopini natrijeva klorida;

               (b)

               „pšenica” znači sve vrste Triticum.

         Članak 3.
   Informiranje potrošača
   1.   Kada se za pružanje informacija potrošačima o odsutnosti ili smanjenoj prisutnosti glutena u hrani upotrebljavaju izjave, te informacije daju se samo putem izjava i u skladu s uvjetima utvrđenima u Prilogu.
   2.   Informacijama o hrani iz stavka 1. može se priložiti izjava „prikladna za osobe intolerantne na gluten” ili „prikladna za osobe s celijakijom”.
   3.   Informacijama o hrani iz stavka 1. može se priložiti izjava „posebno formulirana za osobe intolerantne na gluten” ili „posebno formulirana za osobe s celijakijom” ako se hrana posebno proizvodi, priređuje i/ili prerađuje radi:

               (a)

               smanjenja sadržaja glutena jednog ili više sastojaka koji sadržavaju gluten ili;

               (b)

               zamjene sastojaka koji sadržavaju gluten drugim sastojcima koji su prirodno bez glutena.

         Članak 4.
   Početna i prijelazna hrana za dojenčad
   Zabranjeno je informiranje o hrani u pogledu odsutnosti ili smanjene prisutnosti glutena u početnoj i prijelaznoj hrani za dojenčad, kako je utvrđeno Direktivom 2006/141/EZ.
   Članak 5.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 20. srpnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2014.

            Za Komisiju

            Predsjednik

         Jose Manuel BARROSO

      (1)  SL L 304, 22.11.2011., str. 18.

      (2)  Uredba Komisije (EZ) br. 41/2009 od 20. siječnja 2009. o sastavu i označivanju hrane prikladne za osobe intolerantne na gluten (SL L 16, 21.1.2009., str. 3.).

      (3)  Uredba (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti i stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (SL L 181, 29.6.2013., str. 35.).

      (4)  Direktiva Komisije 2006/141/EZ od 22. prosinca 2006. o početnoj i prijelaznoj hrani za dojenčad i izmjeni Direktive 1999/21/EZ (SL L 401, 30.12.2006., str. 1.).

      (5)  CODEX STAN 118-1979.

      PRILOG
      Izjave o odsutnosti ili smanjenoj prisutnosti glutena u hrani koje je dopušteno navoditi i njihovi uvjeti
      A.   Opći uvjeti

      BEZ GLUTENA
      Izjavu „bez glutena” dopušteno je navesti samo ako je sadržaj glutena u hrani kao gotovom proizvodu manji od 20 mg/kg.
      VRLO MALI SADRŽAJ GLUTENA
      Izjavu „vrlo mali sadržaj glutena” dopušteno je navesti samo ako hrana, koja se sastoji ili sadržava jedan ili više sastojaka proizvedenih od pšenice, raži, ječma, zobi ili njihovih hibridnih vrsta koji su posebno prerađeni s ciljem smanjenja količine glutena, ne sadržava količinu glutena višu od 100 mg/kg u gotovom proizvodu.
      B.   Dodatni zahtjevi za hranu koja sadržava zob

      Zob koju sadržava hrana koja se prezentira kao hrana bez glutena ili s vrlo malim sadržajem glutena mora se proizvoditi, priređivati i/ili prerađivati na način kojim se sprečava kontaminacija pšenicom, raži, ječmom ili njihovim hibridnim vrstama, a količina glutena u takvoj zobi ne smije biti viša od 20 mg/kg.


title: Provedbena uredba Komisije (EU) br. 197/2013 od 7. ožujka 2013. o izmjeni Provedbene uredbe (EU) br. 80/2012 o izradi popisa bioloških ili kemijskih tvari predviđenog u članku 53. stavku 1. točki (b) Uredbe Vijeća (EZ) br. 1186/2009 o uspostavi sustava oslobođenja od carina u Zajednici

text:
               02/Sv. 024

               HR

               Službeni list Europske unije

               76

         32013R0197

               L 065/15

               SLUŽBENI LIST EUROPSKE UNIJE

               07.03.2013.

      PROVEDBENA UREDBA KOMISIJE (EU) br. 197/2013
   od 7. ožujka 2013.
   o izmjeni Provedbene uredbe (EU) br. 80/2012 o izradi popisa bioloških ili kemijskih tvari predviđenog u članku 53. stavku 1. točki (b) Uredbe Vijeća (EZ) br. 1186/2009 o uspostavi sustava oslobođenja od carina u Zajednici
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1186/2009 od 16. studenoga 2009. o uspostavi sustava oslobođenja od carina u Zajednici (1), a posebno njezin članak 53. stavak 1. točku (b),
   budući da:

               (1)

               Provedbenom uredbom Komisije (EU) br. 80/2012 (2) izrađuje se popis bioloških ili kemijskih tvari predviđen u članku 53. stavku 1. točki (b) Uredbe Vijeća (EZ) br. 1186/2009.

               (2)

               Provedbenu uredbu (EU) br. 80/2012 treba izmijeniti radi uključivanja na popis dviju tvari za koje na carinskom području Unije trenutačno nema jednakovrijedne proizvodnje.

               (3)

               Osim toga, više nije potrebno zadržati na popisu tvar koja je trenutačno navedena u Prilogu 3. trećem dijelu Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (3) u vezi s farmaceutskim tvarima koje su bez carine.

               (4)

               Provedbenu uredbu (EU) br. 80/2012 treba stoga na odgovarajući način izmijeniti.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Prilog I. Provedbenoj uredbi (EU) br. 80/2012 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2013.

            Za Komisiju

            Predsjednik

         José Manuel BARROSO

      (1)  SL L 324, 10.12.2009., str. 23.

      (2)  SL L 29, 1.2.2012., str. 33.

      (3)  SL L 256, 7.9.1987., str. 1.
   PRILOG
   Prilog I. Provedbenoj uredbi (EU) br. 80/2012 mijenja se kako slijedi:

               (1)

               sljedeći redak umeće se nakon retka koji sadrži oznaku KN ex 2845 90 90 za (kisik-18) vodu:

                           „ex 2849 90 90

                           Titanov silicij-karbid u prahu s masenim udjelom (čistoćom) 99 % ili većim”

               (2)

               sljedeći redak umeće se nakon retka koji sadrži oznaku KN ex 2926 90 95 za 2-naftonitril:

                           „ex 2934 99 90

                           fosforodiamidat morfolino oligomeri (morfolino oligonukleotidi)”

               (3)

               sljedeći redak se briše:

                  „0014364-6

                  ex 2923 90 00

                  Dekamentonij bromid (INN)”


title: Provedbena uredba Komisije (EU) 2016/1078 оd 4. srpnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               5.7.2016

               HR

               Službeni list Europske unije

               L 179/29

         PROVEDBENA UREDBA KOMISIJE (EU) 2016/1078
   оd 4. srpnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. srpnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  154,3

                  ZZ

                  154,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  179,9

                  CL

                  198,5

                  MA

                  174,9

                  UY

                  188,9

                  ZA

                  181,9

                  ZZ

                  184,8

                  0808 10 80

                  AR

                  113,8

                  BR

                  100,6

                  CL

                  133,2

                  CN

                  133,6

                  NZ

                  142,5

                  US

                  161,9

                  UY

                  74,9

                  ZA

                  111,9

                  ZZ

                  121,6

                  0809 10 00

                  TR

                  225,5

                  ZZ

                  225,5

                  0809 29 00

                  TR

                  350,1

                  ZZ

                  350,1

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  160,5

                  ZZ

                  160,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/439 оd 13. ožujka 2017. o odobrenju L-lizin sulfata proizvedenog s pomoću bakterije Escherichia coli kao dodatka hrani za sve životinjske vrste (Tekst značajan za EGP. )

text:
                  14.3.2017

                  HR

                  Službeni list Europske unije

                  L 67/70

            PROVEDBENA UREDBA KOMISIJE (EU) 2017/439
      оd 13. ožujka 2017.
      o odobrenju L-lizin sulfata proizvedenog s pomoću bakterije Escherichia coli kao dodatka hrani za sve životinjske vrste
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje L-lizin sulfata kao dodatka hrani za životinje. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Navedeni se zahtjev odnosi na odobrenje L-lizin sulfata proizvedenog fermentacijom s pomoću bakterije Escherichia coli CGMCC 3705, kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

                  (4)

                  Europska agencija za sigurnost hrane („Agencija”) u svojim je mišljenjima od 16. lipnja 2015. (2) i 26. siječnja 2017. (3) zaključila da, u predloženim uvjetima uporabe, L-lizin sulfat proizveden fermentacijom s pomoću bakterije Escherichia coli CGMCC 3705 nema negativan utjecaj na zdravlje životinja, zdravlje ljudi ili na okoliš te da je djelotvoran izvor aminokiseline lizin za sve životinjske vrste. Također je zaključila da bi dodatak L-lizin sulfat, kako bi bio u potpunosti učinkovit za preživače, trebalo zaštititi od razgradnje u buragu. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Ocjenom navedene tvari utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti upotrebu te tvari kako je navedeno u Prilogu ovoj Uredbi.

                  (6)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. ožujka 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  EFSA Journal (2015.); 13(7):4155.

         (3)  EFSA Journal (2017.); 15(2):4714.

         PRILOG

                     Identifikacijski broj dodatka hrani za životinje

                     Ime nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     mg/kg potpune krmne smjese s udjelom vlage od 12 %

                        Kategorija nutritivnih dodataka. Funkcionalna skupina: aminokiseline, njihove soli i analogne tvari

                     3c323

                     L-lizin sulfat

                        Sastav dodatka

                     Granulat s najmanjim sadržajem L-lizin sulfata od 55 % i najvećim dopuštenim udjelom od

                                 —

                                 4 % za vlagu i

                                 —

                                 22 % za sulfat.

                        Karakteristike aktivne tvari

                     L-lizin sulfat proizveden fermentacijom s pomoću bakterije Escherichia coli CGMCC 3705
                     Kemijska formula: C12H28N4O4 · H2SO4/[NH2-(CH2)4-CH(NH2)-COOH]2SO4

                     CAS broj: 60343-69-3

                        Analitičke metode
                         (1)

                     Za kvantifikaciju L-lizin sulfata u dodatku hrani za životinje:

                                 —

                                 metoda ionsko-izmjenjivačke kromatografije s derivatizacijom nakon kolone i fotometrijskom detekcijom (IEC-UV/FD) – EN ISO 17180

                           Za utvrđivanje sulfata u dodatku hrani za životinje:

                                 —

                                 Monografija Europske farmakopeje 20301

                           Za kvantifikaciju L-lizina u krmnoj smjesi i krmivima:

                                 —

                                 metoda ionsko-izmjenjivačke kromatografije s derivatizacijom nakon kolone i fotometrijskom detekcijom (IEC-UV) – Uredba Komisije (EZ) br. 152/2009 (2).

                     Sve vrste

                     —

                     —

                     10 000

                                 1.

                                 Sadržaj L-lizina navodi se na deklaraciji dodatka.

                                 2.

                                 L-lizin sulfat može se staviti na tržište i upotrebljavati kao dodatak u obliku pripravka.

                                 3.

                                 Za korisnike dodatka i premiksa subjekti u poslovanju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja. Ako se tim postupcima i mjerama opasnosti ne mogu otkloniti ili svesti na najmanju moguću mjeru, pri uporabi dodatka hrani za životinje i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                     2. travnja 2027.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports

            (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).